Ашьапылампыл азы Европа ачемпионат ConIFA-2021 Франциатәи ақалақь Ницца имҩаԥысраны иҟан, аха Франциа аепидемиологиатә ҭагылазаашьа ахьыуадаҩу иахҟьаны атурнир мҩаԥысӡом. ConIFA Европатәи аилак атурнир арыцхә ҿыц шьақәнаргылоит, аха 2021 шықәса нанҳәамза анаҩс. Уаанӡа Аилак Европа аковидтә ҭагылазаашьа иацклаԥшлоит.
"Иахьа аҭагылазаашьа иаҳа еиӷьуп. Ачымазаҩцәа рхыԥхьаӡара иаҳа еиҵахеит, мызкы аԥхьа 600-700-ҩык наргозҭгьы, иахьа 300-ҩык роуп инеиуа. Аԥкрақәа ракәзар, ашколқәа аус руеит, аха асааҭ 19:00 нахыс адәылҵра азин ҳамаӡам. Маи 19 рзы иаадыртуеит ақьафурҭақәа, атеатрқәа, амузеиқәа, аха асааҭ 21:00 нахыс дара рҭаара азин ыҟам. Абас хәыҷы-хәыҷла рашәара 30 нахыс аԥсҭазаара COVID-19 аанӡа иҟаз ахь ҳгьежьып ҳәа ҳгәыӷуеит", - ҳәа еиҭалҳәеит Ашәԥҳа.
Аԥсны амилаҭтә олимпиатә еилакы ахантәаҩы Валери Аршба иҳәеит, аспорт иалнаршо шырацәоу атәыла ахьӡ аларҵәаразы.
"Аҳынҭқаррақәа зегьы рыхьӡ ҭызго акультуреи аспорти роуп. Аԥсны акәзар, исгәалашоит, Лондон ҳаннеи, аԥсуа диаспора уа иҟаз маҷыз џьысшьон, аха аҳаирбаӷәазаҿы дара аԥсуа бираҟқәа кны иаҳԥылеит, анаҩс Лондон ҳалаланы, абираҟқәа кны, автобусқәа рыла ҳҭыԥ аҿы ҳнеит. Аԥхьатәи ахәмарраан ҳдиаспора иаздырхеит абуклетқәа, Аԥсны закә тәылоу атәы зҳәо, уи анаҩс ирыладырҵәеит ахәмаррахь иааиз зегьы. Абасалагьы ҳтәыла аӡбахә дырдырын", - ҳәа игәалаиршәеит Аршба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
Европа ачемпионат ConIFA-2021 амҩаԥгара ахыгоуп
Иҳаҩсыз ашықәс жьҭаарамза анҵәамҭазы Очамчыра араион Тамшь ақыҭан аргылара иалагеит атуристтә аобиект. Мышқәак раԥхьа уи аусура хацнаркит. Аԥсны Мрагыларатәи ахәҭа иахьаҵанакуа ари раԥхьатәи ҭыԥхеит атуристцәа рыԥсшьара аиҿкааразы.
Инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит:
Атәыла ахада апарламент ахь инашьҭымҭа - хықәкыс иамоузеи ари апроцедура? Иара абжьажьра азакәан абанӡеиланаго? Аԥсны ахада апарламент ахь инашьҭымҭа ари ашықәс азы иарбоума, уи аҟны иалкаахо ахырхарҭа хадақәа, анашьҭымҭа аҵакы, адунеитә ԥышәа уҳәа азҵаарақәа ирылацәажәеит арадио Sputnik аефир аҟны Аԥсны ахада иҿы иҟоу аинформациатә хархәагақәа рымадаразы аусбарҭа аиҳабы Алхас Ҷолокәуа, ажурналист, агазеҭ "Чегемскаиа правда" аредактор хада Инал Ҳашыг.
"…Аԥсны аҳәынҭқарра ахада анапхгарахь даннеи, ԥшьымзгьы ахылахьан ашықәс, ачымазара ҿыц анцәырҵыз акәын. Ҳазхиаӡамызт аҭагылазаашьа, иҟалараны иҟазгьы аҳәара уадаҩын, амч-алша, ахшыҩ зегьы уи аус иазкын. Насгьы ԥҟаралагьы Аԥсны ауаа рацәа алархәны аиԥыларақәа, аизарақәа рымҩаԥгара аанкылан… уи ауп изызку анашьҭымҭа аҟамзаара, аха уи инаваргыланы исҳәар сҭахуп аҳәынҭқарра ахада изныкымкәа апарламент аҟны аиԥыларақәа шимаз, уаҟа Аԥсны аҩнуҵҟатәи адәныҟатәи аполитика далацәажәеит. Аԥсны аҭагылазаашьазы аҳәынҭқарра ахада ипланқәа ауаа рахь ицәыргамызт ҳәа аҳәарагьы иашам… Акызаҵәык, исҳәар исҭаху, анашьҭымҭа ҟалоит, амала ианыҟало абри амш ауп ҳәа макьана аҳәара сазхиам", - ҳәа азгәеиҭеит Ҷолокәуа.
Арҭ ашықәсқәа рзы аҳәынҭқарра ахада апарламент ахь инашьҭымҭа ритуалтә традициак аҳасабала ҳахәаԥшуан, инарҵауланы адокумент ҭҵааны, иҟаҳҵо шыҟаҳҵо атәы уиаҟара ҳазхәыцуамызт ҳәа агәаанагара ааирԥшит ажурналист Инал Ҳашыг.
Инеиҵыху аицәажәара шәазыӡырҩы аудиофаил аҟны.
АҞӘА, рашәара 13 – Sputnik, Бадри Есиава. Аҟәа абылра ахьыҟалаз уаанӡатәи акондитертә фабрикаҿы амца ырцәоуп ҳәа аҭыԥ аҟынтәи адырра ҟаиҵоит Sputnik акорреспондент.
Аҭагылазаашьа ҷыдақәа рзы аминистр Лев Кәыҵниа иажәақәа рыла, амца уаҳа иацлаӡом, амцарцәаҩцәа ахыбра иҩналаны аихагылақәа зегьы ргәаҭара иалагеит.
Аҵыхәтәантәи адыррақәа рыла, амцарцәара иаҿын Аҟәа ақалақьи Аҟәеи Гәылрыԥшьи араионқәеи иртәу амцарцәаратә гәыԥқәа ааба. Иара убас ацхыраара ҟарҵеит урыстәылатәи аруаа.
Аҭыԥ аҟны аус руеит амилициа аусзуҩцәа, Аԥсны АҶА амедицинатә усбарҭеи аԥшаара-еиқәырхаратә гәыԥи русзуҩцәа.
Амцарцәаразы иадԥхьалан Аҟәа ақалақь ахадара иатәу аӡымҩангага машьынагьы.
Амцакра азеиԥш ҵакыра зықь ԥшьыркца метра инареиҳауп.
Заанаҵатәи адыррақәа рыла, амца акит ахыбра аҭуан, уи мзызс иаиуз аҭҵаара иаҿуп. Ауааԥсыра рахьтә аӡәгьы ааха имоуӡеит.